“ખામીમાં તો એવું છે ને માલતીબેન કે તમારો છોકરો ધંધે નથી ચડ્યોને?? સુરતમાં મકાન નથીને??? તમે કીધું એટલે મેં એક સબંધીને કીધેલું એણે મને સોઈ જાટકીને કીધું કે મુરતિયો કમાતો હોવો જોઈએ!! સુરતમાં ઘરનું મકાન હોવું જોઈએ એ પણ દસ્તાવેજ વાળું!! ગાળા નો ગાળો વહ્યો ગયો!! ફ્લેટ પણ ના ચાલે!! સારા એરિયામાં મકાન હોય!! કા કાપડનું મશીન હોય અથવા મોટા ખાતામાં મેનેજર હોય તો જ વાત લાવવી બાકી ખોટો ટાઈમ ના બગાડવો એમ કીધું મને લ્યો!! ઈ જમાનો ગયો વેણ પર સબંધ થઇ જતા પણ અત્યારે બાયો ડેટા મંગાવે!! બધી જ વિગત ચેક થાય!! જેમ સરકારી નોકરી માટે પેલા પ્રિલીમ આવે પછી મેઈન પરીક્ષા આવે.. અને છેલ્લે ઓરલ ઈન્ટરવ્યું આવે એમ સબંધમાં પણ આવી બધી પરીક્ષા આવે!! પણ જો વિવેકને સરકારી નોકરી મળી જાય ને તો પછી તમારે ખાલી ઓરલ પરીક્ષા જ આપવાની પેલી પ્રીલીમ અને મેઈન નીકળી જાય” ગામની શાળામાં નોકરી કરતા અને સીમંતમાં જમવા આવેલ અને માલતીબેનની બાજુની શેરીમાં ભાડે રહેતા શિક્ષિકા બહેન બોલ્યા.અને બધાએ એમાં સુર પુરાવ્યો.